خمسة خطوات بش تخلي وجهك مشرق ديما – Moncoupon.tn
By nouha Chellig. Posted on 5 juillet 2019
البشرة متاعنا هي أربعة أنواع: الزيتية ، الميكست، الشايحة و الحساسة وكل بشرة لازمها روتين معين بش تبقى ديما مشرقة.
اهم حاجتين في الروتين هي النظافة و الترطيب
اليوم بش نحكيو عالنظافة
أول خطوة بش نحيو الخلايا الميتة و الشعر و نخليو الوجه ناعم هي الحلاقة ،اي نعم الحلاقة.
علاه ؟ على خاطر الحلوى و الواكس يهريو و يهلكو البشرة و يطلعو الحب، تنحية شعر الوجه بالخيط مؤلم جدا و ما ينحيش الخلايا الميتة . و هذاكا علاه بالنسبة للمرا أحسن حل هو الحلاقة. ناخذو قطنة نظيفة و نعبيوها بشوي خل تفاح محلول في شوي ماء و انظفو بيه وجهنا مبعد ناخذو آلة الحلاقة متاعنا و نظفو وجهنا و لهنا في مونكوبون نوفرولكم أحسن و أأمن خيار للحلاقة على خاطر نخممو فيكم جبنالكم منتوج تتوفر فيه المواصفات هاذي و ما تكونش فيه شفرة تنجم تضركم و تجرحكم اذا تحبو تتعرفو أكثر على Mini épilateur rasoir de visage تنجمو تدخلو للرابط هذا و تنجمو تاخذوه بسوم مناسب جدا
Mini épilateur rasoir de visage rechargeable
بعد ما نحينا الشعر و الخلايا الميتة نتعداو للخطوة الثانية و اللي هي فتح المسام بش انظفو البشرة بعمق كيفاه انجمو نعملو الحاجة هاذي ؟ ببخار الماء
أول حاجة نغسلو وجهنا من بعد الحلاقة بالماء العادي و بعد ناخذو وعاء فيه ماء يغلي و نحطو وجهنا بطريقة عمودية فوق البخار و منقربوش برشا للوعاء خاصة بالنسبة للبشرة الحساسة المشكلة في الطريقة هاذي انك ما تتحكمش في قوة البخار و لا في درجة حرارتو و ينجم تأذي بشرتك بالطريقة هاذي لذلك ننصحوكم بالمنتوج متاعنا و اللي هو Benice Facial Sauna يعملك حمام بخاري اللي يفتحلك مسام وجهك و اذا تحب نتيجة احسن تنجم تزيد زيوت أساسية للماء اللي بش تبخرو
الاضافة بالنسبة للمنتوج متاعنا عالطريقة الكلاسيكية اللي هو آمن تنجم تتحكم في قوة البخار و الحرارةو نصف كاس ماء كافي بش تخدم الجهاز لمدة 15 الى 20 دقيقة بش تتعرف أكثر عالمنتوج متاعنا و تشريه تنجم تدخل للرابط هذا
الخطوة الثالثة و الأهم اللي هي تنحية الرؤوس السوداء خلينا قبل نعرفو شنيا الرؤوس السوداء و كيفاه تتكون
الرؤوس السوداء هي مزيج من الزيت و الخلايا الميتة و البكتيريا تنجم تسد المسام و تسبب عيوب صغيرة تتسمى الرؤوس السوداء. البشرة المكشوفة تنجم تتأكسد و السبيوم و الزيوت تتحول للون الأسود و أكثر منطقة في الوجه ممكن تعاني من المشكل هذا هي المنطقة T خاصة في البشرة الميكست والزيتية
كيفاه نتخلصو من الرؤوس السوداء ؟ بعد الحمام البخاري ناخذو Aspirateur électrique de points noirs يشفط الأوساخ هاذي من المسام اللي تحلتلنا بفضل البخار و نعديوه على كامل الوجه الا المنطقة اللي دايرة بالعينين خاطرها حساسة جدا في مونكوبون نوفرولكم الجهاز هذا بسوم خيالي تنجم تعدي الكومند متاعك عبر الرابط هذا
الخطوة القبل الأخيرة هي تنظيف الوجه و يتم عبر الغسول متاع الوجه الخاص بنوعية البشرة متاعك لازمك تغسل ايديك قبل بالصابون و بعد تبل وجهك بالماء و تحط قطرة من غسول الوجه و تنظف وجهك .
بش تضمن انو الغسول دخل للمسام متاعك تنجم تاخذ Forever Lina Mini Nettoyant هذا اللي بش يخليك تحس بنعومة خيالية بعد الاستعمال, بش تتعرف أكثر عالمنتوج متاعنا و تشريه تنجم تدخل للرابط هذا
أخيرا لازمك ترطب وجهك بكرام الترطيب الخاصة بنوع البشرة متاع وجهك بش ما تشيحش البشرة بعد التنظيف و بعد تخرج الزيوت و السبيوم و تخسر اللي عملتو الكل
الترطيب لكامل أنواع البشرة بدون استثناء حتى الزيتية بش يعدللها مستوى السبيوم و ننصحكم اصحاب البشرة الزيتية بزيت الجوجوبا الهايل للترطيب
و هكا يكون روتينك الشهري اللي بش يحافظلك على لمعان و رطوبة وجهك و اذا تحب تحافظ على نقاوة وجهك لازمك روتين يومي يشمل المرحلة القبل أخيرة و الأخيرة بمنتوجاتنا هاذيا أما حلاقة البشرة فحسب نمو الشعر عندك , مرة أو مرتين في الأسبوع .